SUID-AFRIKAANSE RADIOLIGA NUUS VIR SONDAG 23 MEI 2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en 08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com)/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 

DIE NUWE GENERASIE 2 M BAKEN OP BETHLEHEM 

DIE WESRAND KATTEBAK VERKOOP OP 5 JUNIE 

en 

HEF RADARS BLY PROBLEMATIES 

Bly ingeskakel vir meer inligting oor hierdie en ander interessante nuus items. 
DIE NUWE GENERASIE 2 M BAKEN OP BETHLEHEM 


Op Woensdag 19 Mei het Brian, ZS6YZ en Danie, ZRGAGB na Bethlehem 
gereis en met die hulp van Rickus, ZS4A, die huidige GG-baken vervang deur 
die nuwe generasie baken. Daar word reeds enkele patrone van voortplanting 
gesien laatmiddag en vroeë aand na Gauteng. Luister vir ZSOBET op 144.425 
MHGZ. Brian sal vanoggend meer inligting gee in die “Focus on VHE” insetsel 
van Amateur Radio Today. 


Die Volgende Generasie Baken fonds staan tans op R12 850. Baie dankie aan 
almal wat aan die fonds geskenk het. Die volgende projek is die Karoo-baken 
waarvoor ongeveer R30 000 benodig word. Jou donasie sal die verskil maak. Jy 
kan per kredietkaart skenk deur www.amsatsa.org.za te besoek en op een van 
die betalings knoppies te klik om R50, R250 of R1 000 te skenk. Dit sal jou 
na die Payfast-webwerf neem waar jy jou kredietkaart besonderhede kan invoer. 
Payfast is Suid-Afrika se grootste en veiligste betalings kanaal. Voer asseblief 
jou roepsein in as deel van jou van. 

SARL 100 WERKGROEP 

Ons bedank Gert Botha, ZS6GC, Cor Rademeyer, ZS6CR en Anette Jacobs, 
ZR6D vir hul harde werk om al die uitgawes van Radio ZS sedert 1947 tot op 


hede vas te lê, te skandeer en te publiseer om aan die lede op die SARL-webwerf 
beskikbaar te stel. Die projek is voltooi. Die volgende weergawes ontbreek 


egter steeds - Januarie tot Junie 1951; Augustus tot Desember 1951; Mei 1955 
en April 1975. 


Ons doen `n beroep op enigiemand wat met hierdie uitstaande uitgawes kan 
help om die SARL-historikus, Karel Bezuidenhout, ZS6WN, te kontak via e- 
pos archives@sarl.org.za. Die span is ook besig om 'n hoof indeks saam te stel 
van alle artikels wat deur die jare in Radio ZS gepubliseer is. 


DIE CO WPX GG KOMPETISIE VOLGENDE NAWEEK 


Die CO WPX GG-kompetisie sal om 00:00 UTC op Saterdag 29 Mei tot 23:59 
UTC op Sondag 30 Mei op die lug wees, met aktiwiteit van 160 tot 10 me- 
ter. Die doel is om soveel moontlik voorvoegsels te werk. Die uitruiling is 'n 
RST-verslag plus `n progressiewe reeksnommer wat begin met 001 vir die eerste 
kontak. Besoek www.cgwpx.com/rules.htm vir die volledige stel reëls. 


DIE WESRAND KATTEBAK VERKOPING OP 5 JUNIE 


Die Wesrand Klub hou op Saterdag 5 Junie sy volgende kattebak verkoping 
met die hekke wat om 09:30 open. Om `n staanplek te bespreek, kontak Phillip, 
ZSGPVT op selfoon 083 267 3835. Die Kattebak Verkoping vind plaas by die 
Klubhuis in Krotonstraat, Weltevredenpark en dra jou masker. 


Jy luister na nuus uitsending van die Suid-Afrikaanse Radioliga 


HEF RADARS BLY PROBLEMATIES, SÊ IARU STREEK 1 MONITERINGS- 
DIENS 


Die grootste kopseer vir deelnemers aan die Internasionale Amateur Radio-unie 
Streek 1 Moniteringsdiens is steeds HF Radars (OTH-R's). OTH-R-aktiwiteit 
is al 'n paar jaar 'n probleem met steurings en dit lyk asof dit eksponensieel 
vermeerder. Die meeste stasies is in China en Rusland geleë. “Dieselfde moei- 
likheidmakers elke maand, die OTH-R's is verreweg die moeilikste!” het die 
TARUMS-koërdineerder Peter Jost, HB9CET, gesê in die April-uitgawe van die 
IARUMS Maandelikse nuusbrief. 


Monitor verslae uit Europa en Afrika het getoon dat OTH-R-seine die 20 meter 
foon band besaai, terwyl sommige ook so hoog as 15 meter vertoon, sowel as 
af op 40 meter en laer. Dit sluit die berugte “Foghorn” OTH-R in, sogenaamd 
vanweë die geluid van die ongeveer 10 kHz wye uitsendings, meestal in kort 
sarsies. Die Russiese Kontayner OTH-R is ook op 20 meter en elders opgemerk, 
wat `n ongeveer 12 kHz bandwydte sein genereer. “Wat altyd verrassend is, is 
hoe sterk indringers uit die Verre Ooste in die TARU-streek 1 gehoor kan word, 
soms selfs gedurende die dag in die 4]-meterband, byvoorbeeld die breëband 
radar van 160 kHz of ander radars soos die `Foghorn' of soortgelyk, `het Jost 
gesê. 

'n Nuweling is die Super Dual Auroral Radar Network (SuperDARN) HF-radar 
seine wat steurings veroorsaak by radio amateurs op 14,210 MHz en moontlik 


elders. Die SuperDARN-stelsel is `n internasionale wetenskaplike radar netwerk 
wat bestaan uit 35 HF-radars in die Noordelike en Suidelike Halfrond. Hierdie 


radars word hoofsaaklik gebruik om hoë breedtegraad plasma-konveksie in die F- 
gebied van die ionosfeer te karteer, maar dit word ook gebruik om `n wyer verskei- 
denheid georuimte-verskynsels, insluitend geomagnetiese storms, te bestudeer. 


SuperDARN radar netwerke kyk na die boonste atmosfeer van die aarde en werk 
voortdurend om die beweging van gelaaide deeltjies (plasma) in die ionosfeer 
waar te neem en ander effekte wat wetenskaplikes inligting gee oor die Aarde 
se ruimtelike omgewing. Kennis opgedoen uit hierdie werk bied insig in die 
gevaar van ruimte weer, insluitend blootstelling aan straling vir reisigers op 
groot hoogte en onderbrekings aan kommunikasienetwerke, navigasie stelsels 
(GPS) en elektriese kragnetwerke. 


KOMPETISIE NUUS 


Vier logstate is ontvang vir die Vroeë Oggendkoffie Naelloop wat op Woensdag 
12 Mei gehou is - dit is moeilik om voor 05:00 op te staan om aan `n kompetisie 
deel te neem, dis koud en donker daar buite! 


1ste Chris, ZS6CPA - 19 punte 
2de Kobus, ZS6BOS - 17 punte 
3de Johann, ZS4DZ - 9 punte 
Ade Gert, 4S6OGRT - 4 punte 


Junie is `n besige maand met `n verskeidenheid kompetisies wat almal sal pas. 
Op 5 Junie kan jy deelneem aan die SARL BHEF/UHF FM @SO Partytjie. Vir 
die Jongmense is daar die Hammies Naelloop op 13 Junie en die SARL Jeug 
Naelloop op 16 Junie. Op 19 Junie vind die derde been van die SARL 40 m 
Ruitvierkant Naelloop plaas en dan van 21 tot 25 Junie is dit die SARL 'Top 
Band @SO-partytjie, so kry jou 160 m-antenna in die lug. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar 'n enkele sonvlek met `n eenvoudige magnetiese samestelling 
sigbaar en daar word nie sonfakkelaktiwiteit verwag nie. Diegene wat hulle 
eie frekwensievoorspellings wil doen, kan 'n verwagte effektiewe sonvlektelling 
van een vir die week gebruik. Radio amateurs kan veral met sonsopkoms en 
laatmiddag goeie DX openinge op die 15 tot 30 m bande verwag. Besoek gerus 
die webtuiste spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 
25 - Afrika dag; die Secunda ARK-vergadering 

26 - Volmaan en `n totale maansverduistering 

29 en 30 Mei - die CO WPX GG kompetisie 


5 Junie - die Wêreldomgewingsdag, die SARL BHF/UHF @SO Partytjie, die 
Wesrand Kattebak Verkoping en die Durban ARK-vergadering 


13 Junie - die Hammies Naelloop 

14 - Wesrand vergadering 

15 - PEARS en Grens ARK-vergaderings 

16 Junie — Jeug Dag en die SARL Jeug Naelloop 

17 Junie — Wêreld ORP Dag 

19 Junie —- die SARL 40 m Ruitvierkant Naelloop 

19 en 20 Junie — die Alle Asiaties GG Kompetisie 

20 Junie — Vadersdag 

Om die bulletin mee af te sluit, 'n opsomming van ons hoof berig: 


Op Woensdag 19 Mei het Brian, ZS6YZ en Danie, ZR6AGB na Bethlehem gereis 
en met die hulp van Rickus, ZS4A, die huidige GG-baken vervang deur die nuwe 
generasie baken. Luister vir ZSOBET op 144.425 MHz. Brian sal vanoggend 
meer inligting gee in die “Focus on VHE” insetsel van Amateur Radio Today. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, saam 
gestel deur Dennis Green, ZS4BS, geredigeer deur Johan de Bruyn, ZS6JHB en 
gelees deur ......... AE ENE N 


Van die nuus span, die beste wense vir die week vorentoe. 


